Josephine Hull

Marie Josephine Hull (født Sherwood) (født 3. januar 1877, død 12. marts 1957) var en amerikansk teater- og filmskuespiller. Hun havde en succesrig 50 år lang karriere på scenen og indspillede også flere af sine store roller på film. Hun vandt en Oscar for bedste kvindelige birolle for filmen Harvey, en rolle hun oprindeligt spillede på Broadway.

Opvækst 
Hull blev født den 3. januar 1877 i Newtonville, Massachusetts, som en del af søskendeflok på fire, hvis forældre var William H. Sherwood og Mary Elizabeth ("Minnie") Tewkesbury. Hun forsøgte senere at gøre sig yngre, end hun var. Hun gik på New England Conservatory of Music og Radcliffe College, begge i Boston-området.

Karriere

Teater 
Hull fik sin scenedebut i 1905 efter nogle år som korpige. Hun blev gift med skuespilleren Shelley Hull (ældre bror til skuespilleren Henry Hull) i 1910. Efter sin mands død som ung trak hun midlertidigt tilbage indtil 1923, hvor hun vendte tilbage til skuespillet nu under sit giftenavn, Josephine Hull. Parret fik ingen børn.

Hun fik sin første store scenesucces i George Kellys Pulitzer-vindende Craigs Wife i 1926. Kelly skrev en rolle specielt til hende i sit næste skuespil, Daisy Mayme, som også blev opsat i 1926. Hun fortsatte med at arbejde på New York-teater op gennem 1920'erne. I 1930'erne og 1940'erne optrådte Hull i tre Broadway-succeser, som den flagrende matriark Penny Sycamore i  Du kan ikke tage det med dig (1936) som en morderisk gammel dame i Arsenik og gamle kniplinger (1941) og i Harvey (1944). Disse forestillinger spillede alle i meget lange perioder og beskæftigede Hull i ti år hendes karriere. Hendes sidste Broadway-forestilling, The Solid Gold Cadillac (1954-55), blev senere filmatiseret med den meget yngre Judy Holliday.

Film 
Hull indspillede blot seks film. Den første var en lille rolle i Clara Bow-filmen Frøken Hjerteknuser (1927, efterfulgt af The Bishop's Candlesticks i 1929. Det blev efterfulgt af to Fox-film, After Tomorrow og Et letsindigt pigebarn, begge fra 1932.

Hun gik glip af at overføre sin rolle i filmversionen af  Du kan ikke tage det med dig i 1938, da hun stadig spillede stykket på scenen. I stedet optrådte Spring Byington i filmatiserigen. Hull og Jean Adair spillede Brewster-søstrene i filmatiserigen af Arsenik og gamle kniplinger (med Cary Grant og Priscilla Lane), og Hull optrådte i filmatiserigen af Harvey, som hun vandt en Oscar for bedste kvindelige birolle for. Variety beskrev Hulls præstationer således: "Den lidt dumme tante, der ønsker at få Elwood indlagt, er enorm og er alle pengene værd."

Herefter indspillede Hull kun én film mere, The Lady from Texas (1951); hun optrådte endvidere i CBS' tv-opsætning af Arsenik og gamle kniplinger i 1949 med Ruth McDevitt, en skuespillerinde, som ofte efterfulgte Hull i hendes Broadway-roller, som sin søster.

Død 
Josephine Hull døde den 12. marts 1957 i alder af 80 af en hjerneblødning.

Broadway 
 The Bridge (4. september 1909 – oktober 1909, opført som Josephine Sherwood)
 The Law and the Man (20. december 1906 – februar 1907, opført som Josephine Sherwood) Rolle: Cosette (Vikar)
 Neighbors (26. december 1923 – januar 1924) Rolle: Fru Hicks
 Fata Morgana (3. marts 1924 – september 1924) Rolle: Georges mor
 Rosmersholm (5. maj 1925 – maj 1925) Rolle: Fru Helseth
 Craig's Wife (12. oktober 1925 – august 1926) Rolle: Fru Frazier
 Daisy Mayme (25. oktober 1926 – januar 1927) Rolle: Fru Olly Kipax
 The Wild Man of Borneo (13 september 1927 – september 1927) Rolle: Fru Marshall
 March Hares (2. april 1928 – april 1928) Rolle: Fru Janet Rodney
 The Beaux Stratagem (4 juni 1928 – juni 1928) Rolle: Tjener på the Inn
 Hotbed (8. november 1928 – november 1928) Rolle: Hattie
 Before You're 25 (16. april 1929 – maj 1929) Rolle: Cornelia Corbin
 Those We Love (19. februar 1930 – april 1930) Rolle: Evelyn
 Midnight (29. december 1930 – februar 1931) Rolle: Fru Weldon
 Unexpected Husband (2. juni 1931 – september 1931) Rolle: Fru Egbert Busty
 After Tomorrow (26. august 1931 – november 1931) Rolle: Fru Piper
 A Thousand Summers (24. maj 1932 – juli 1932) Rolle: Fru Thompson
 American Dream (21. februar 1933 – marts 1933) Rolle: Martha, fru Schuyler Hamilton
 A Divine Drudge (26. oktober 1933 – november 1933) Rolle: Frau Klapstuhl
 By Your Leave (24. januar 1934 – februar 1934) Rolle: Fru Gretchell
 On to Fortune (4. februar 1935 – februar 1935) Rolle: Frøken Hedda Sloan
 Seven Keys to Baldpate (27. maj 1935 – juni 1935) Rolle: Fru Quinby
 Night In the House (7. november 1935 – november 1935) Rolle: Lucy Amorest
 You Can't Take It with You (14. december 1936 – 3. december 1938) Rolle: Penelope Sycamore
 An International Incident (2. april 1940 – 13. april 1940) Rolle: Fru John Wurthering Blackett
 Arsenic and Old Lace (10. januar 1941 – 17. juni 1944) Rolle: Abby Brewster
 Harvey (1. november 1944 – 15. januar 1949) Rolle: Veta Louise Simmons
 Minnie and Mr. Williams (27. oktober 1948 – 30. oktober 1948) Rolle: Minnie
 The Golden State (25. november 1950 – 16. december 1950) Rolle: Fru Morenas
 Whistler's Grandmother (11. december 1952 – 3. januar 1953) Rolle: Kate
 The Solid Gold Cadillac (5. november 1953 – 12. februar 1955) Rolle: Fru Laura Partridge

Broadway som instruktør 
 Why Not? (25. december 1922 – april 1923, opført som Fru Shelley Hull)
 The Rivals (7. maj 1923 – maj 1923, opført som Fru Shelley Hull)
 The Habitual Husband (24. december 1924 – januar 1925)

Filmografi

Radiospil

Kildehenvisninger

Eksterne henvisninger 

 

Skuespillere fra Massachusetts
Amerikanere i 1800-tallet
Amerikanere i 1900-tallet
Oscar for bedste kvindelige birolle